title: Регламент за изпълнение (ЕС) 2017/764 на Комисията от 2 май 2017 година за одобрение на изменение, което не е несъществено, в спецификацията на наименование, вписано в регистъра на храните с традиционно специфичен характер [Ovčí hrudkový syr — salašnícky (ХТСХ)]

text:
               3.5.2017

               BG

               Официален вестник на Европейския съюз

               L 114/22

         РЕГЛАМЕНТ ЗА ИЗПЪЛНЕНИЕ (ЕС) 2017/764 НА КОМИСИЯТА
   от 2 май 2017 година
   за одобрение на изменение, което не е несъществено, в спецификацията на наименование, вписано в регистъра на храните с традиционно специфичен характер [Ovčí hrudkový syr — salašnícky (ХТСХ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Словакия за одобрение на изменение в спецификацията на храната с традиционно специфичен характер „Ovčí hrudkový syr — salašnícky“, регистрирана по силата на Регламент (ЕС) № 984/2010 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква б) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Ovčí hrudkový syr — salašnícky“ (ХТСХ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 май 2017 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  Регламент (ЕС) № 984/2010 на Комисията от 3 ноември 2010 г. за вписване на название в регистъра на храните с традиционно специфичен характер [Ovčí hrudkový syr — salašnícky (ХТСХ)] (ОВ L 286, 4.11.2010 г., стр. 3).

      (3)  ОВ C 388, 21.10.2016 г., стр. 6.


title: Регламент за изпълнение (ЕС) 2017/1349 на Комисията от 19 юли 2017 година за временно прекратяване на подаването на заявления за лицензии за внос в рамките на тарифните квоти, открити по силата на Регламент (ЕО) № 891/2009 в сектора на захарта

text:
               20.7.2017

               BG

               Официален вестник на Европейския съюз

               L 188/7

         РЕГЛАМЕНТ ЗА ИЗПЪЛНЕНИЕ (ЕС) 2017/1349 НА КОМИСИЯТА
   от 19 юли 2017 година
   за временно прекратяване на подаването на заявления за лицензии за внос в рамките на тарифните квоти, открити по силата на Регламент (ЕО) № 891/2009 в сектора на захарта
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188, параграфи 1 и 3 от него,
   като има предвид, че:

               (1)

               По силата на Регламент (ЕО) № 891/2009 на Комисията (2) бяха открити годишни тарифни квоти за внос на продукти от сектора на захарта.

               (2)

               Количествата, за които се отнасят заявленията за лицензии за внос, подадени от 1 до 7 юли 2017 г. за подпериода от 1 до 31 юли 2017 г., са равни на наличните количества по отношение на пореден номер 09.4325. Целесъобразно е временно да се прекрати подаването на нови заявления за посочения пореден номер до края на квотния период.

               (3)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Подаването на нови заявления за лицензии за внос временно се прекратява до края на квотния период 2016/2017 г. по отношение на поредните номера, посочени в приложението.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 юли 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (ОВ L 254, 26.9.2009 г., стр. 82).

      ПРИЛОЖЕНИЕ

                  Захар от квоти от списъка с отстъпки CXL
                  Период на квотата 2016/2017
                  Заявления, подадени от 1 до 7 юли 2017 г.

                  Пореден №

                  Държава

                  Нови заявления

                  09.4317

                  Австралия

                  —

                  09.4318

                  Бразилия

                  —

                  09.4319

                  Куба

                  Подаването временно прекратено

                  09.4320

                  Други трети държави

                  —

                  09.4321

                  Индия

                  Подаването временно прекратено

                  09.4329

                  Бразилия

                  Подаването временно прекратено

                  09.4330

                  Бразилия

                  На разположение през 2022—2023 г. и 2023—2024 г.

                  Захар от Балканите
                  Период на квотата 2016/2017
                  Заявления, подадени от 1 до 7 юли 2017 г.

                  Пореден №

                  Държава

                  Нови заявления

                  09.4324

                  Албания

                  —

                  09.4325

                  Босна и Херцеговина

                  —

                  09.4326

                  Сърбия

                  —

                  09.4327

                  Бивша югославска република Македония

                  —

                  Преходни мерки, захар от извънреден внос и индустриална захар
                  Период на квотата 2016/2017
                  Заявления, подадени от 1 до 7 юли 2017 г.

                  Пореден №

                  Тип

                  Нови заявления

                  09.4367

                  Преходни мерки (Хърватия)

                  —

                  09.4380

                  Извънреден внос

                  —

                  09.4390

                  Индустриална захар

                  —


title: Регламент за изпълнение (ЕС) 2015/985 на Комисията от 24 юни 2015 година за одобряване на клотианидин като съществуващо активно вещество за използване в биоциди за продуктов тип 18 (Текст от значение за ЕИП)

text:
               25.6.2015

               BG

               Официален вестник на Европейския съюз

               L 159/46

         РЕГЛАМЕНТ ЗА ИЗПЪЛНЕНИЕ (ЕС) 2015/985 НА КОМИСИЯТА
   от 24 юни 2015 година
   за одобряване на клотианидин като съществуващо активно вещество за използване в биоциди за продуктов тип 18
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:

               (1)

               В Делегиран Регламент (ЕС) № 1062/2014 на Комисията (2) се установява списък на съществуващите активни вещества, които следва да бъдат оценени с оглед на евентуалното одобрение за използване в състава на биоциди или включване в приложение I към Регламент (ЕС) № 528/2012.

               (2)

               Този списък включва веществото клотианидин.

               (3)

               По отношение на клотианидин бе направена оценка в съответствие с член 16, параграф 2 от Директива 98/8/ЕО на Европейския парламент и на Съвета (3) за използване в продуктов тип 18 — инсектициди, акарициди и биоциди за борба с други членестоноги, определен в приложение V към същата директива и отговарящ на продуктов тип 18, определен в приложение V към Регламент (ЕС) № 528/2012.

               (4)

               За оценяващ компетентен орган беше определена Германия и в съответствие с член 14, параграфи 4 и 6 от Регламент (ЕО) № 1451/2007 на Комисията (4) на 27 май 2009 г. тя представи на Комисията докладa за оценката, придружен от препоръки.

               (5)

               В съответствие с член 7, параграф 1, буква б) от Делегиран регламент (ЕС) № 1062/2014 становището на Европейската агенция по химикалите беше формулирано на 2 октомври 2014 г. от Комитета по биоцидите, като бяха взети предвид заключенията на оценяващия компетентен орган.

               (6)

               Съгласно това становище може да се очаква, че биоцидите, използвани за продуктов тип 18 и съдържащи клотианидин, отговарят на изискванията на член 5 от Директива 98/8/ЕО, при условие че са спазени определени условия за използването им.

               (7)

               Поради това е целесъобразно клотианидин да бъде одобрен за използване в биоциди за продуктов тип 18, при условие че са спазени специфичните условия в приложението.

               (8)

               От становището се стига до заключението, че характеристиките на клотианидин го правят много устойчив (vP) и токсичен (Т) в съответствие с критериите, посочени в приложение XIII към Регламент (ЕО) № 1907/2006 на Европейския парламент и на Съвета (5).

               (9)

               Тъй като по смисъла на член 90, параграф 2 от Регламент (ЕС) № 528/2012 веществата, за които оценяването на заявленията от страна на държавите членки е приключило към 1 септември 2013 г., се одобряват в съответствие с Директива 98/8/ЕО, периодът на одобрението следва да бъде 10 години, в съответствие с практиката, установена съгласно същата директива.

               (10)

               По смисъла на член 23 от Регламент (ЕС) № 528/2012 обаче клотианидин изпълнява условията по член 10, параграф 1, буква г) от същия регламент и поради това следва да се счита за кандидат за замяна.

               (11)

               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.

               (12)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Клотианидин се одобрява като активно вещество за използване в биоциди за продуктов тип 18, при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юни 2015 година.

            За Комисията

            Председател

         Jean-Claude JUNCKER

      (1)  ОВ L 167, 27.6.2012 г., стр. 1.

      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).

      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).

      (4)  Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).

      (5)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО, за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и Директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на одобрението

                  Дата на изтичане на одобрението

                  Продуктов тип

                  Специални условия

                  Клотианидин

                  Наименование по IUPAC:
                  (Е)-3-метил-2-нитро-1-(2-хлоро-1,3-тиазол-5-илметил)гуанидин
                  ЕО №: 433-460-1
                  CAS №: 210880-92-5

                  93 % тегловни

                  1 октомври 2016 г.

                  30 септември 2026 г.

                  18

                  Клотианидин се счита за кандидат за замяна в съответствие с член 10, параграф 1, буква г) от Регламент (ЕС) № 528/2012.
                  В оценката на продукта трябва да се обърне особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза.
                  Издаването на разрешения за биоциди зависи от изпълнението на следните условия:

                              1)

                              За промишлените и професионалните ползватели се установяват процедури за безопасна работа и подходящи организационни мерки. В случаите, в които експозицията не може да бъде намалена до приемливо равнище с други средства, продуктите се използват с подходящи лични предпазни средства.

                              2)

                              Продуктите не се разрешават за употреба в помещения за животни, където емисиите към пречиствателна станция за отпадъчни води или прякото изпускане в повърхностните води не могат да бъдат предотвратени, освен ако може да бъде доказано, че рисковете за околната среда могат да бъдат сведени до приемливо равнище с други средства.

                              3)

                              Предвид идентифицираните рискове за почвения компонент, продуктите не се разрешават за употреба в помещения за животни, с изключение на помещения за говеда, отглеждани за месо, освен ако може да бъде доказано, че рисковете за околната среда могат да бъдат сведени до приемливо равнище.

                              4)

                              За продукти, които могат да доведат до наличието на остатъчни вещества в храни или фуражи, се проверява необходимостта от определяне на нови или изменяне на съществуващите максимално допустими граници на остатъчните вещества (МДГОВ) в съответствие с Регламент (ЕО) № 470/2009 на Европейския парламент и на Съвета (2) или Регламент (ЕО) № 396/2005 на Европейския парламент и на Съвета (3), като се предприемат всички подходящи мерки за ограничаване на риска, за да се гарантира, че приложимите МДГОВ няма да бъдат превишени.

         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 16, параграф 2 от Директива 98/8/ЕО. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.

         (2)  Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (ОВ L 152, 16.6.2009 г., стр. 11).

         (3)  Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1).


title: Регламент за изпълнение (ЕС) № 399/2011 на Комисията от 20 април 2011 година за определяне на възстановяванията при износ на свинско месо

text:
               21.4.2011

               BG

               Официален вестник на Европейския съюз

               L 105/8

         РЕГЛАМЕНТ ЗА ИЗПЪЛНЕНИЕ (ЕС) № 399/2011 НА КОМИСИЯТА
   от 20 април 2011 година
   за определяне на възстановяванията при износ на свинско месо
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 164, параграф 2 и член 170 във връзка с член 4 от него,
   като има предвид, че:

               (1)

               В член 162, параграф 1 от Регламент (ЕО) № 1234/2007 се предвижда, че разликата между цените на световния пазар за продуктите, посочени в част XVII от приложение I към горепосочения регламент, и цените за тези продукти на пазара на Съюза може да бъде покрита с възстановявания при износ.

               (2)

               Поради настоящото състояние на пазара на свинско месо възстановяванията при износ следва да бъдат определени съгласно правилата и някои критерии, посочени в членове 162, 163, 164, 167 и 169 от Регламент (ЕО) № 1234/2007.

               (3)

               В член 164, параграф 1 от Регламент (ЕО) № 1234/2007 се предвижда, че възстановяването може да варира според местоназначението, особено когато това е необходимо поради състоянието на световния пазар, специфичните изисквания на някои пазари или задължения, произтичащи от споразумения, сключени в съответствие с член 300 от Договора.

               (4)

               Възстановяванията следва да бъдат предоставени само за продуктите, за които е разрешено свободно движение в Общността и които имат здравната маркировка, посочена в член 5, параграф 1, буква а) от Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2). Тези продукти трябва също да отговарят на изискванията, определени в Регламент (ЕО) № 852/2004 на Европейския парламент и на Съвета от 29 април 2004 г. относно хигиена на храните (3) и Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (4).

               (5)

               Действащите понастоящем възстановявания са определени с Регламент (ЕС) № 46/2011 на Комисията (5). Този регламент следва да бъде отменен, тъй като е необходимо да се определят нови възстановявания.

               (6)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   1.   Възстановявания при износ, предвидени по член 164 от Регламент (ЕО) № 1234/2007, се предоставят за продуктите и за сумите, посочени в приложението към настоящия регламент при спазване на условията, предвидени в параграф 2 на настоящия член.
   2.   Продуктите, за които може да се предостави възстановяване по силата на параграф 1, отговарят на изискванията на Регламент (ЕО) № 852/2004 и Регламент (ЕО) № 853/2004 и по-специално са произведени в одобрено предприятие и изпълняват условията за здравна маркировка, посочени в глава III, раздел I от приложение I към Регламент (ЕО) № 854/2004.
   Член 2
   С настоящото се отменя Регламент (ЕС) № 46/2011.
   Член 3
   Настоящият регламент влиза в сила на 21 април 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 април 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 139, 30.4.2004 г., стр. 55.

      (3)  ОВ L 139, 30.4.2004 г., стр. 1.

      (4)  ОВ L 139, 30.4.2004 г., стр. 206.

      (5)  ОВ L 18, 21.1.2011 г., стр. 16.

      ПРИЛОЖЕНИЕ

         Възстановявания при износ в сектора на свинското месо в сила от 21 април 2011 година

                  Код на продукта

                  Направление

                  Мерна единица

                  Размер на възстановяванията

                  0210 11 31 9110

                  A00

                  EUR/100 kg

                  54,20

                  0210 11 31 9910

                  A00

                  EUR/100 kg

                  54,20

                  0210 19 81 9100

                  A00

                  EUR/100 kg

                  54,20

                  0210 19 81 9300

                  A00

                  EUR/100 kg

                  54,20

                  1601 00 91 9120

                  A00

                  EUR/100 kg

                  19,50

                  1601 00 99 9110

                  A00

                  EUR/100 kg

                  15,20

                  1602 41 10 9110

                  A00

                  EUR/100 kg

                  29,00

                  1602 41 10 9130

                  A00

                  EUR/100 kg

                  17,10

                  1602 42 10 9110

                  A00

                  EUR/100 kg

                  22,80

                  1602 42 10 9130

                  A00

                  EUR/100 kg

                  17,10

                  1602 49 19 9130

                  A00

                  EUR/100 kg

                  17,10

                     NB: Кодовете на продуктите и кодовете на местоназначение от серия „А“, са определени в Регламент (ЕИО) № 3846/87 на Комисията (ОВ L 366, 24.12.1987 г., стр. 1).


title: Регламент за изпълнение (ЕС) 2017/856 на Комисията от 18 май 2017 година за изменение на Регламент за изпълнение (ЕС) № 540/2011 по отношение на условията за одобрение на активното вещество флуроксипир (Текст от значение за ЕИП. )

text:
               19.5.2017

               BG

               Официален вестник на Европейския съюз

               L 128/14

         РЕГЛАМЕНТ ЗА ИЗПЪЛНЕНИЕ (ЕС) 2017/856 НА КОМИСИЯТА
   от 18 май 2017 година
   за изменение на Регламент за изпълнение (ЕС) № 540/2011 по отношение на условията за одобрение на активното вещество флуроксипир
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 21, параграф 3, втората хипотеза и член 78, параграф 2 от него,
   като има предвид, че:

               (1)

               С Регламент за изпълнение (ЕС) № 736/2011 на Комисията (2) флуроксипир бе одобрен като активно вещество в съответствие с Регламент (ЕО) № 1107/2009, при условие че съответните държави членки предприемат необходимото заявителят, по чието искане е одобрен флуроксипир, да предостави допълнителна потвърждаваща информация относно шест конкретни аспекта, един от които е значимостта на онечистванията, посочени в техническите спецификации.

               (2)

               На 25 юни 2012 г. и на 5 септември 2013 г. в рамките на предвидения срок заявителят предостави допълнителна информация на докладващата държава членка — Ирландия, за да отговори на изискванията за потвърждаващи данни.

               (3)

               Ирландия направи оценка на допълнителната информация, предоставена от заявителя. На 22 декември 2014 г. тя предостави своята оценка на останалите държави членки, на Комисията и на Европейския орган за безопасност на храните, наричан по-долу „Органът“, под формата на допълнение към проекта на доклад за оценка.

               (4)

               На 22 юли 2015 г. Органът публикува технически доклад (3), в който се обобщава резултатът от проведената консултация за флуроксипир.

               (5)

               В рамките на Постоянния комитет по растенията, животните, храните и фуражите държавите членки и Комисията разгледаха проекта на доклада за оценка, допълнението и техническия доклад и въз основа на тях на 23 март 2017 г. бе изготвен окончателен доклад на Комисията за преразглеждане на флуроксипир.

               (6)

               Комисията прикани заявителя да представи своите коментари по доклада за преразглеждане на флуроксипир.

               (7)

               Съгласно Регламент (ЕО) № 1272/2008 на Европейския парламент и на Съвета (4) веществото N-метил-2-пиролидон (NMP) се класифицира като токсично за репродукцията от категория 1B и определената за него обща пределна концентрация е 0,3 %. Изключително слабо вероятно е наличието на NMP под 3 g/kg в техническия материал да представлява риск за потребителите. С оглед на това Комисията стигна до заключението, че като се има предвид предоставената допълнителна информация, максималната граница за токсикологично значимото онечистване NMP в техническия материал следва да се определи под 3 g/kg (< 0,3 %).

               (8)

               Поради това с цел да се осигури висока степен на защита на потребителите е целесъобразно да се установи максимална граница за посоченото онечистване в произвежданото за търговски цели активно вещество.

               (9)

               Поради това приложението към Регламент за изпълнение (ЕС) № 540/2011 на Комисията (5) следва да бъде съответно изменено.

               (10)

               На държавите членки следва да се предостави достатъчно време да изменят или да отнемат разрешенията за продукти за растителна защита, съдържащи флуроксипир.

               (11)

               За продуктите за растителна защита, съдържащи флуроксипир, за които държавите членки предоставят гратисен период в съответствие с член 46 от Регламент (ЕО) № 1107/2009, посоченият период следва да изтече най-късно на 8 септември 2018 г.

               (12)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Преходни мерки
   В съответствие с Регламент (ЕО) № 1107/2009 при необходимост държавите членки изменят или отнемат съществуващите разрешения за продукти за растителна защита, съдържащи активното вещество флуроксипир, най-късно до 8 септември 2017 г.
   Член 3
   Гратисен период
   Всеки гратисен период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича най-късно на 8 септември 2018 г.
   Член 4
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 май 2017 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Регламент за изпълнение (ЕС) № 736/2011 на Комисията от 26 юли 2011 г. за одобряване, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, на активното вещество флуроксипир и за изменение на приложението към Регламент за изпълнение (ЕС) № 540/2011 на Комисията (ОВ L 195, 27.7.2011 г., стр. 37).

      (3)  ЕОБХ (Европейски орган за безопасност на храните), 2015. Технически доклад за резултата от консултацията с държавите членки, заявителя и ЕОБХ във връзка с оценката на риска от употребата на флуроксипир като пестицид въз основа на предоставените потвърждаващи данни за него. Допълнителна публикация на ЕОБХ 2015:EN-857, стр. 43 и сл.

      (4)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

      (5)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      ПРИЛОЖЕНИЕ
      Графа „Чистота“ от ред 9 — флуроксипир — в част Б от приложението към Регламент за изпълнение (ЕС) № 540/2011 се заменя със следното:

         „≥ 950 g/kg (флуроксипир-мептил)
         Следното производствено онечистване представлява токсикологичен проблем и не трябва да превишава определеното количество в техническия материал:

            N-метил-2-пиролидон (NMP): < 3 g/kg“

      Графа „Специфични разпоредби“ от ред 9 — флуроксипир — в част Б от приложението към Регламент за изпълнение (ЕС) № 540/2011 се заменя със следното:

         „ЧАСТ А
         Може да бъде разрешена единствено употребата като хербицид.
         ЧАСТ Б
         За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на флуроксипир, и по-специално допълнения I и II към него, в окончателния му вид, изготвен от Постоянния комитет по растенията, животните, храните и фуражите на 23 март 2017 г.
         При тази цялостна оценка държавите членки трябва да обърнат особено внимание на:

                     —

                     потенциалния риск от замърсяване на подпочвените води с метаболита флуроксипир пиридинол в случаите, в които активното вещество се прилага в райони с алкална почва или в райони, уязвими поради своите почвени или климатични условия;

                     —

                     риска за водните организми.

               Когато е целесъобразно, условията за разрешаване включват мерки за намаляване на риска.“


title: Регламент за изпълнение (ЕС) № 1002/2011 на Съвета от 10 октомври 2011 година за прилагане на член 12, параграф 1 от Регламент (ЕС) № 359/2011 относно ограничителни мерки, насочени срещу определени лица, образувания и органи предвид ситуацията в Иран

text:
               12.10.2011

               BG

               Официален вестник на Европейския съюз

               L 267/1

         РЕГЛАМЕНТ ЗА ИЗПЪЛНЕНИЕ (ЕС) № 1002/2011 НА СЪВЕТА
   от 10 октомври 2011 година
   за прилагане на член 12, параграф 1 от Регламент (ЕС) № 359/2011 относно ограничителни мерки, насочени срещу определени лица, образувания и органи предвид ситуацията в Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 359/2011 на Съвета от 12 април 2011 г. относно ограничителни мерки, насочени срещу определени лица, образувания и органи предвид ситуацията в Иран (1), и по-специално член 12, параграф 1 от него,
   като има предвид, че:

               (1)

               На 12 април 2011 г. Съветът прие Регламент (ЕС) № 359/2011.

               (2)

               Предвид продължаващите нарушения на правата на човека в Иран в списъка на подлежащите на ограничителни мерки лица, образувания и органи, който се съдържа в приложение I към Регламент (ЕС) № 359/2011, следва да бъдат добавени нови лица,

         ПРИЕ НАСТОЯЩИЯ РЕГЛАМЕНТ:
   Член 1
   Лицата, посочени в приложението към настоящия регламент, се добавят в списъка, съдържащ се в приложение I към Регламент (ЕС) № 359/2011.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 10 октомври 2011 година.

            За Съвета

            Председател

         C. ASHTON

      (1)  ОВ L 100, 14.4.2011 г., стр. 1.

      ПРИЛОЖЕНИЕ

         Списък на лицата, посочени в член 1

         Лица

                  Име

                  Идентификационни данни

                  Основания

                  Дата на включване в списъка

                  1.

                  ABBASZADEH-MESHKINI, Mahmoud

                  Политически директор на министерството на вътрешните работи.
                  В качеството си на ръководител на Комитета по член 10 от Закона за дейността на политическите партии и групи отговаря за разрешаване на демонстрации и други публични прояви и за регистриране на политическите партии.
                  През 2010 г. прекратява дейността на две реформистки политически партии, свързани с Mousavi — Фронт за участие на ислямски Иран (Islamic Iran Participation Front) и Организация на муджахидините на ислямската революция (Islamic Revolution Mujahedeen Organization).
                  От 2009 г. насам последователно и неизменно е отказвал всички неправителствени събирания, с което отрича конституционното право на протест и води до множество арести на мирни демонстранти в нарушение на правото на свобода на събранията.
                  През 2009 г. отказва на опозицията и разрешение да проведе траурна церемония в памет на убитите по време на протестите във връзка с президентските избори.

                  10.10.2011

                  2.

                  AKBARSHAHI Ali-Reza

                  Командващ на Техеранската полиция.
                  Според сведения на очевидци на репресиите в периода след изборите пред Human Rights Watch (HRW), ръководената от него полицейска сила извършва извънсъдебно насилие върху заподозрени по време на арест и предварително задържане.
                  Техеранската полиция е участвала в нападения срещу общежитията на Техеранския университет през юни 2009 г., когато според комисия на иранския парламент са ранени над 100 студенти от полицията и силите Basij.

                  10.10.2011

                  3.

                  AKHARIAN Hassan

                  Надзирател на отделение 1 на затвора „Radjaishahr“, Karadj.
                  Няколко бивши задържани са сигнализирали, че прибягва до изтезания, както и че издава заповеди, с които възпрепятства затворниците да получат медицинска помощ. Според показанията на предполагаем задържан в затвора „Radjaishahr“, той е бил подложен на жесток побой от всички надзиратели със знанието на Akharian.
                  В периода, когато Akharian е бил надзирател, има поне още един регистриран случай на смърт на задържан — Mohsen Beikvand.

                  10.10.2011

                  4.

                  AVAEE Seyyed Ali-Reza (Изв. още като: AVAEE Seyyed Alireza)

                  Председател на съдебната власт в Техеран.
                  В качеството си на председател на съдебната власт в Техеран носи отговорност за нарушения на правата на човека, произволни арести, погазване на правата на затворниците и увеличаване на броя на екзекуциите.

                  10.10.2011

                  5.

                  BANESHI Jaber

                  Прокурор на Shiraz.
                  Носи отговорност за прекомерното и все по-често прилагане на смъртното наказание, тъй като е издал десетки смъртни присъди. Прокурор по времето на бомбения атентат в Shiraz през 2008 г., който дава повод на режима да осъди на смърт редица свои опоненти.

                  10.10.2011

                  6.

                  генерал-майор д-р FIRUZABADI Seyyed Hasan (Изв. още като: генерал-майор д-р FIRUZABADI Seyed Hassan; генерал-майор д-р FIROUZABADI Seyyed Hasan; генерал-майор д-р FIROUZABADI Seyed Hassan)

                  Място на раждане: Machhad.
                  Дата на раждане: 3.2.1951

                  Началник на Генералния щаб на обединените въоръжени сили на Иран.
                  Член на Върховния съвет за национална сигурност (SNSC). Най-високата военна длъжност, под чието командване са поставени всички военни части и политики, включително Корпусът на ислямските революционни гвардейци (IRGC) и полицията. Силите под негово командване са извършвали брутални репресии над мирни демонстранти, както и масови арести.

                  10.10.2011

                  7.

                  GANJI Mostafa Barzegar

                  Главен прокурор на Qom.
                  Носи отговорност за произволни арести и случаи на малтретиране на десетки нарушители в Qom. Участвал в грубото нарушаване на правото на справедлив процес, което е допринесло за прекомерното и все по-често прилагане на смъртното наказание, довело до рязко увеличаване на броя на екзекуциите от началото на годината.

                  10.10.2011

                  8.

                  HABIBI Mohammad Reza

                  Заместник-прокурор на Isfahan.
                  Участвал в производства, в рамките на които е отказано правото на ответниците на справедлив съдебен процес — например случая с Abdollah Fathi, екзекутиран през май 2011 г., след като правото му да бъде изслушан и проблемите с душевното му здраве са били пренебрегнати от Habibi по време на процеса му през март 2010 г.
                  В този смисъл е участвал в грубото нарушаване на правото на справедлив процес, което е допринесло за прекомерното и все по-често прилагане на смъртното наказание, довело до рязко увеличаване на броя на екзекуциите от началото на годината.

                  10.10.2011

                  9.

                  HEJAZI Mohammad

                  Място на раждане: Ispahan
                  Дата на раждане: 1956

                  Ръководител на корпуса Sarollah към IRGC в Техеран, бивш ръководител на силите Basij.
                  Корпусът Sarollah играе централна роля в репресиите в периода след изборите.
                  Mohammad HEJAZI е автор на писмо, изпратено до Министерството на здравеопазването на 26 юни 2009 г., с което се забранява разгласяването на документи или медицински данни за лица, ранени или настанени в болница по време на събитията след изборите, което предполага прикриване.

                  10.10.2011

                  10.

                  HEYDARI Nabiollah

                  Ръководител на Службата на летищната полиция на Иран.
                  От юни 2009 г. организира на международното летище „Имам Хомейни“ арести на участници в протестите в Иран, опитали се да напуснат страната след започването на репресиите — включително в международната зона.

                  10.10.2011

                  11.

                  JAVANI Yadollah

                  Ръководител на политическото бюро на IRGC.
                  Едно от първите високопоставени официални лица, поискали арестуването на Moussavi, Karroubi и Khatami. Многократно поддържа прилагането на насилие и груби тактики на разпит по отношение на участници в протестите след изборите (като обосновава показваните по телевизията видеозаписи на самопризнания) и дава указания за извънсъдебно малтретиране на дисиденти в публикации, разпространявани сред силите на IRGC и Basij.

                  10.10.2011

                  12.

                  JAZAYERI Massoud

                  Заместник-началник на Генералния щаб на обединените въоръжени сили на Иран, отговарящ за културните въпроси (или централната служба за връзки с обществеността към държавната отбрана).
                  Активно съдействал за репресиите в качеството си на заместник-началник на Генералния щаб. В интервю за вестник „Kayhan“ предупреждава, че множество участници в протестите вътре в Иран и извън страната са били идентифицирани и срещу тях ще бъдат предприети мерки в подходящ момент. Открито призовава за репресии срещу чуждестранните медии и иранската опозиция. През 2010 г. настоява правителството да прокара по-строги закони срещу иранци, които оказват съдействие на източници на чуждестранни медии.

                  10.10.2011

                  13.

                  JOKAR Mohammad Saleh

                  Командващ на студентските сили Basij.
                  В това си качество е участвал активно в потушаването на протести в училищата и университетите и извънсъдебното задържане на активисти и журналисти.

                  10.10.2011

                  14.

                  KAMALIAN Behrouz

                  Място на раждане: Техеран
                  Дата на раждане: 1983

                  Ръководител на кибергрупата „Ashiyaneh“, свързана с IRGC.
                  Основаната от Behrouz Kamalian група за компютърна сигурност „Ashiyaneh“ извършва активна дейност, свързана с компютърни пробиви както на вътрешни за Иран опоненти и реформатори, така и на външни институции. На 21 юни 2009 г. уебсайтът на „Cyber Defence Command“ към революционните гвардейци публикува снимки на лицата на хора с твърдението, че са заснети по време на демонстрациите след изборите. Иранците се призовават да „идентифицират размирниците“.

                  10.10.2011

                  15.

                  KHALILOLLAHI Moussa (Изв. още като: KHALILOLLAHI Mousa)

                  Прокурор на Tabriz.
                  Работил по делото на Sakineh Mohammadi-Ashtiani, като многократно се е противопоставял на нейното освобождаване и е участвал в груби нарушения на правото на справедлив процес.

                  10.10.2011

                  16.

                  MAHSOULI Sadeq (Изв. още като: MAHSULI, Sadeq)

                  Място на раждане: Oroumieh (Иран)
                  Дата на раждане: 1959/60

                  Бивш министър на вътрешните работи до август 2009 г.
                  В качеството си на министър на вътрешните работи Mahsouli е ръководил всички полицейски сили, служителите по сигурността на министерството на вътрешните работи и цивилните агенти. Силите под негово ръководство носят отговорност за нападенията срещу общежитията на Техеранския университет на 14 юни 2009 г. и за изтезанията на студенти в приземния етаж на министерството (печално известния приземен етаж 4). Други участници в протестите биват подложени на издевателства в Центъра за задържане Kahrizak, който се обслужва от полицията под ръководството на Mahsouli.

                  10.10.2011

                  17.

                  MALEKI Mojtaba

                  Прокурор на Kermanshah.
                  Носи отговорност за рязкото увеличаване на броя на смъртните присъди, включително изпълнението на седем за един ден — обесени на 3 януари 2010 г. в централния затвор Kermanshah след повдигнатите от съдия Maleki обвинения. В този смисъл носи отговорност за прекомерното и все по-често прилагане на смъртното наказание.

                  10.10.2011

                  18.

                  OMIDI Mehrdad

                  Ръководител на отдела за компютърни престъпления към иранската полиция.
                  Отговорен за хиляди разследвания и обвинения на реформатори и политически опоненти, използващи интернет. В този смисъл носи отговорност за извършването под негово ръководство на сериозни нарушения на правата на човека при репресиите на лица, които говорят открито в защита на законните си права, включително на свободата на словото.

                  10.10.2011

                  19.

                  SALARKIA Mahmoud

                  Заместник главен прокурор на Техеран по въпросите на затворите.
                  Пряко отговорен за издаването на редица заповеди за арест срещу невинни мирни демонстранти и активисти. Редица доклади на правозащитници показват, че по негови указания на практика всички арестувани са държани без връзка с околния свят, без достъп до адвокат или до семействата им, а също и без повдигнати срещу тях обвинения, за различни периоди от време, често при условия, равносилни на насилствено изчезване. Семействата често не биват уведомени за ареста.

                  10.10.2011

                  20.

                  SOURI Hojatollah

                  В качеството си на началник на затвора „Evin“ носи отговорност за сериозни нарушения на правата на човека, извършвани в този затвор, като побоища, психически и сексуален тормоз.
                  Съгласно съвпадащи си данни от различни източници, изтезанията са обичайна практика в затвора „Evin“. В отделение 209 са държани множество активисти, противопоставяли се с мирни средства на управляващото правителство.

                  10.10.2011

                  21.

                  TALA Hossein (Изв. още като: TALA Hosseyn)

                  Ръководител на Иранската тютюнева компания.

                  Заместник главен губернатор (Farmandar) на провинция Техеран до септември 2010 г., отговорен по-специално за намесата на полицейските сили и съответно за насилственото потушаване на протестите.
                  През декември 2010 г. получава отличие за ролята си в репресиите след изборите.

                  10.10.2011

                  22.

                  TAMADDON Morteza (Изв. още като: TAMADON Morteza)

                  Място на раждане: Shahr Kord-Ispahan
                  Дата на раждане: 1959

                  Главен губернатор на провинция Техеран от IRGC, ръководител на съвета за обществена сигурност на провинция Техеран.
                  В качеството си на губернатор и ръководител на съвета за обществена сигурност на провинция Техеран носи цялостна отговорност за всички репресивни мерки, включително потушаването на политическите протести след юни 2009 г. Известен с това, че лично е участвал в тормоза над опозиционните лидери Karroubi и Moussavi.

                  10.10.2011

                  23.

                  ZEBHI Hossein

                  Заместник главен прокурор на Иран.
                  Отговаря за редица съдебни дела, свързани с протестите в периода след изборите.

                  10.10.2011

                  24.

                  BAHRAMI Mohammad-Kazem

                  Ръководител на съдебното подразделение на въоръжените сили.
                  Участвал в репресии на мирни демонстранти.

                  10.10.2011

                  25.

                  HAJMOHAMMADI Aziz

                  Бивш съдия в първо отделение на съда „Evin“, понастоящем съдия в подразделение 71 на Наказателния съд на провинция Техеран.
                  Ръководил редица процеси срещу демонстранти, по-специално този на Abdol-Reza Ghanbari, преподавател, арестуван през януари 2010 г. и осъден на смърт за политическата си дейност. Първоинстанционният съд „Evin“ бил създаден наскоро преди това в сградата на затвора „Evin“; през март 2010 г. в подкрепа на откриването му се обявява Jafari Dolatabadi. В този затвор има обвиняеми, които биват изолирани, малтретирани и принуждавани да правят неверни изявления.

                  10.10.2011

                  26.

                  BAGHERI Mohammad-Bagher

                  Заместник-председател на съдебната администрация на провинция South Khorasan, отговарящ за превенцията на престъпленията.
                  През юни 2011 г. той признава за извършени 140 екзекуции през периода март 2010 г.—март 2011 г., но освен тях се предполага, че по същото време тайно са изпълнени още стотина други в същата провинция South Khorasan, без да са уведомени нито адвокатите, нито семействата на жертвите.
                  В този смисъл той е участвал в грубото нарушаване на правото на справедлив процес, което е допринесло за прекомерното и все по-често прилагане на смъртното наказание.

                  10.10.2011

                  27.

                  BAKHTIARI Seyyed Morteza

                  Място на раждане: Mashad (Иран)
                  Дата на раждане: 1952

                  Министър на правосъдието, бивш главен губернатор на Isfahan и директор на Организацията на държавните затвори (до юни 2004 г.).
                  В качеството си на министър на правосъдието е играл основна роля в отправянето на заплахи и осъществяването на тормоз над иранската диаспора чрез обявяване на създаването на специален съд, който да се занимава само с иранци, живеещи извън страната. С помощта на прокурора на Техеран на две подразделения на първоинстанционния и на апелативния съд, както и на няколко подразделения на мировия съд ще бъде възложено да работят по дела на иранци, живеещи в чужбина.

                  10.10.2011

                  28.

                  HOSSEINI Dr Mohammad (Изв. още като: HOSSEYNI, Dr Seyyed Mohammad; Seyed, Sayyed и Sayyid)

                  Място на раждане: Rafsanjan, Kerman
                  Дата на раждане: 1961

                  Министър на културата и ислямското ръководно начало от септември 2009 г.
                  Бивш член на IRGC, участвал в репресиите над журналисти.

                  10.10.2011

                  29.

                  MOSLEHI Heydar (Изв. още като: MOSLEHI Heidar; MOSLEHI Haidar)

                  Място на раждане: Isfahan (Иран)
                  Дата на раждане: 1956

                  Министър на разузнаването. Под негово ръководство министерството на разузнаването продължава практиките на широкоразпространени произволни арести и преследване на демонстранти и дисиденти.
                  Министерството на разузнаването продължава да ръководи отделение 209 на затвора „Evin“, където са държани множество активисти, противопоставяли се с мирни средства на управляващото правителство. Служители на министерството на разузнаването, участвали в разпити, са подлагали затворници от отделение 209 на побой и психически и сексуален тормоз. В качеството си на министър на разузнаването Moslehi носи отговорност за извършваните злоупотреби.

                  10.10.2011


title: Регламент за изпълнение (ЕС) 2016/1449 на Комисията от 1 септември 2016 година за установяване на стандартни стойности при внос с цел определяне на входната цена на някои плодове и зеленчуци

text:
               2.9.2016

               BG

               Официален вестник на Европейския съюз

               L 236/17

         РЕГЛАМЕНТ ЗА ИЗПЪЛНЕНИЕ (ЕС) 2016/1449 НА КОМИСИЯТА
   от 1 септември 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 септември 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  145,8

                  ZZ

                  145,8

                  0707 00 05

                  TR

                  141,4

                  ZZ

                  141,4

                  0709 93 10

                  TR

                  137,9

                  ZZ

                  137,9

                  0805 50 10

                  AR

                  173,3

                  CL

                  137,0

                  MA

                  157,0

                  TR

                  156,0

                  UY

                  138,5

                  ZA

                  163,5

                  ZZ

                  154,2

                  0806 10 10

                  EG

                  168,7

                  TR

                  128,0

                  ZZ

                  148,4

                  0808 10 80

                  AR

                  120,9

                  BR

                  106,9

                  CL

                  149,1

                  CN

                  98,0

                  NZ

                  136,7

                  US

                  141,5

                  ZA

                  92,5

                  ZZ

                  120,8

                  0808 30 90

                  AR

                  93,2

                  CL

                  102,5

                  TR

                  136,8

                  ZA

                  106,7

                  ZZ

                  109,8

                  0809 30 10 , 0809 30 90

                  TR

                  130,7

                  ZZ

                  130,7

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 376/2011 на Комисията от 15 април 2011 година за определяне на фиксирани стойности при внос за определяне на входната цена на някои плодове и зеленчуци

text:
               16.4.2011

               BG

               Официален вестник на Европейския съюз

               L 102/17

         РЕГЛАМЕНТ ЗА ИЗПЪЛНЕНИЕ (ЕС) № 376/2011 НА КОМИСИЯТА
   от 15 април 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1580/2007 на Комисията от 21 декември 2007 г. за определяне на правила за прилагане на регламенти (ЕО) № 2200/96, (ЕО) № 2201/96 и (ЕО) № 1182/2007 на Съвета в сектора на плодовете и зеленчуците (2), и по-специално член 138, параграф 1 от него,
   като има предвид, че:
   в изпълнение на резултатите от Уругвайския кръг от многостранните търговски преговори Регламент (ЕО) № 1580/2007 посочва критерии за определяне от Комисията на фиксирани стойности при внос от трети страни за продуктите и периодите, посочени в приложение XV, част A от посочения регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 138 от Регламент (ЕО) № 1580/2007, са определени в приложението към настоящия регламент.
   Член 2
   Настоящият регламент влиза в сила на 16 април 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 април 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 350, 31.12.2007 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  EG

                  74,4

                  JO

                  78,3

                  MA

                  54,5

                  TN

                  64,0

                  TR

                  92,2

                  ZZ

                  72,7

                  0707 00 05

                  EG

                  152,2

                  TR

                  141,9

                  ZZ

                  147,1

                  0709 90 70

                  MA

                  82,8

                  TR

                  111,5

                  ZA

                  13,0

                  ZZ

                  69,1

                  0805 10 20

                  EG

                  57,8

                  IL

                  74,3

                  MA

                  48,4

                  TN

                  53,5

                  TR

                  72,7

                  ZZ

                  61,3

                  0805 50 10

                  EG

                  53,5

                  TR

                  52,8

                  ZZ

                  53,2

                  0808 10 80

                  AR

                  80,2

                  BR

                  81,6

                  CA

                  114,9

                  CL

                  86,9

                  CN

                  113,5

                  MK

                  47,7

                  NZ

                  110,1

                  US

                  120,5

                  UY

                  57,7

                  ZA

                  81,5

                  ZZ

                  89,5

                  0808 20 50

                  AR

                  89,6

                  CL

                  108,4

                  CN

                  70,7

                  ZA

                  85,8

                  ZZ

                  88,6

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) № 862/2011 на Комисията от 25 август 2011 година относно определянето на минималния размер на митото в отговор на подаването на тръжни оферти за третата частична покана за участие в търг в рамките на тръжната процедура, открита с Регламент за изпълнение (ЕС) № 634/2011

text:
               26.8.2011

               BG

               Официален вестник на Европейския съюз

               L 220/20

         РЕГЛАМЕНТ ЗА ИЗПЪЛНЕНИЕ (ЕС) № 862/2011 НА КОМИСИЯТА
   от 25 август 2011 година
   относно определянето на минималния размер на митото в отговор на подаването на тръжни оферти за третата частична покана за участие в търг в рамките на тръжната процедура, открита с Регламент за изпълнение (ЕС) № 634/2011
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 187 във връзка с член 4 от него,
   като има предвид, че:

               (1)

               С Регламент за изпълнение (ЕС) № 634/2011 (2) се открива постоянна тръжна процедура за внос на захар, попадаща под код по КН 1701 с намалено мито за пазарната 2010—2011 година.

               (2)

               Съгласно член 6 от Регламент за изпълнение (ЕС) № 634/2011, според броя получени тръжни оферти в отговор на частични покани за участие в търг, Комисията или определя минимално мито, или решава да не го определи за всеки осемцифрен код по КН.

               (3)

               На базата на получените тръжни оферти в отговор на третата частична покана за участие в търг се определя минимално мито за някои осемцифрени кодове за захар, попадаща под код по КН 1701, и не се определя минимално мито за останалите осемцифрени кодове за захар, попадаща под код по КН 1701.

               (4)

               С цел да се подаде бърз сигнал към пазара и да се гарантира ефективното управление на мярката, настоящият регламент следва да влезе в сила в деня на публикуването му в Официален вестник на Европейския съюз.

               (5)

               Управителният комитет за общата организация на селскостопанските пазари не е представил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Относно третата частична покана за участие в търг в рамките на тръжните процедури, открити с Регламент за изпълнение (ЕС) № 634/2011, за които важи срокът за подаване на тръжни оферти до 24 август 2011 г., се определя или не минимално мито по осемцифрените кодове за захар, попадаща под код по КН 1701, както е предвидено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 август 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 170, 30.6.2011 г., стр. 21.

      ПРИЛОЖЕНИЕ

         Минимални мита

                  (EUR/тон)

                  Осемцифрен код по КН

                  Минимално мито

                  1

                  2

                  1701 11 10

                  170,06

                  1701 11 90

                  190,00

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  250,00

                  1701 99 90

                  X

                              (—)

                              Не се определя минимално мито (отхвърлени са всички оферти).

                              (X)

                              Няма оферти.


title: Реламент за изпълнение (ЕС) № 998/2013 на Комисията от 17 октомври 2013 година относно издаването на лицензии за внос на чесън за подпериода от 1 декември 2013 г. до 28 февруари 2014 г.

text:
               18.10.2013

               BG

               Официален вестник на Европейския съюз

               L 277/5

         РЕЛАМЕНТ ЗА ИЗПЪЛНЕНИЕ (ЕС) № 998/2013 НА КОМИСИЯТА
   от 17 октомври 2013 година
   относно издаването на лицензии за внос на чесън за подпериода от 1 декември 2013 г. до 28 февруари 2014 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               Регламент (ЕО) № 341/2007 на Комисията (3) предвижда откриването на тарифни квоти и определя тяхното управление, а също така въвежда система от лицензии за внос и сертификати за произход за чесън и други селскостопански продукти, внесени от трети страни.

               (2)

               Количествата, за които през първите седем дни на месец октомври 2013 г. традиционните и новите вносители са подали заявления за лицензии „А“ съгласно член 10, параграф 1 от Регламент (ЕО) № 341/2007, надвишават допустимите количества за продукти, произхождащи от Китай и Аржентина.

               (3)

               Необходимо е също така, съгласно член 7, параграф 2 от Регламент (ЕО) № 1301/2006, да се установи в каква степен могат да бъдат удовлетворени заявленията за лицензии „А“, изпратени до Комисията не по-късно от четиринадесето число на месец октомври 2013 г. в съответствие с член 12 от Регламент (ЕО) № 341/2007.

               (4)

               С цел да се гарантира ефективното управление на процедурата за издаване на лицензии за внос, настоящият регламент следва да влезе в сила веднага след неговото публикуване,

         ПРИЕ НАСТОЯЩИЯ РЕГЛАМЕНТ:
   Член 1
   Заявленията за лицензии за внос „А“, подадени през първите седем дни на месец октомври 2013 г. съгласно член 10, параграф 1 от Регламент (ЕО) № 341/2007, и изпратени на Комисията до четиринадесето число на месец октомври 2013 г., се приемат според процента на заявените количества, както е определено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 октомври 2013 година.

            За Комисията, от името на председателя,
         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 90, 30.3.2007 г., стр. 12.

      ПРИЛОЖЕНИЕ

                  Произход

                  Пореден номер

                  Коефициент на разпределение

                  Аржентина

                              —

                              Традиционни вносители

                  09.4104

                  100,00 %

                              —

                              Нови вносители

                  09.4099

                  9,229629 %

                  Китай

                              —

                              Традиционни вносители

                  09.4105

                  27,834562 %

                              —

                              Нови вносители

                  09.4100

                  0,396824 %

                  Други трети страни

                              —

                              Традиционни вносители

                  09.4106

                  100 %

                              —

                              Нови вносители

                  09.4102

                  —

                  „—“: Комисията не е получила заявления за лицензии.


title: Регламент за изпълнение (ЕС) № 348/2014 на Комисията от 4 април 2014 година за установяване на стандартни стойности при внос с цел определяне на входната цена на някои плодове и зеленчуци

text:
               5.4.2014

               BG

               Официален вестник на Европейския съюз

               L 102/11

         РЕГЛАМЕНТ ЗА ИЗПЪЛНЕНИЕ (ЕС) № 348/2014 НА КОМИСИЯТА
   от 4 април 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 април 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  55,1

                  TN

                  68,9

                  TR

                  79,0

                  ZZ

                  67,7

                  0707 00 05

                  EG

                  170,1

                  MA

                  44,0

                  TR

                  127,4

                  ZZ

                  113,8

                  0709 91 00

                  TN

                  118,0

                  ZZ

                  118,0

                  0709 93 10

                  MA

                  23,1

                  TR

                  90,5

                  ZZ

                  56,8

                  0805 10 20

                  EG

                  47,0

                  IL

                  66,1

                  MA

                  81,9

                  TN

                  51,7

                  TR

                  61,6

                  ZZ

                  61,7

                  0805 50 10

                  MA

                  63,6

                  TR

                  68,0

                  ZZ

                  65,8

                  0808 10 80

                  AR

                  88,0

                  BR

                  101,4

                  CL

                  117,4

                  CN

                  114,6

                  EG

                  89,4

                  MK

                  32,3

                  US

                  192,7

                  ZA

                  112,8

                  ZZ

                  106,1

                  0808 30 90

                  AR

                  98,8

                  CL

                  166,5

                  CN

                  81,0

                  US

                  211,1

                  ZA

                  102,2

                  ZZ

                  131,9

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/576 на Комисията от 10 април 2015 година за изменение за 229-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

text:
               11.4.2015

               BG

               Официален вестник на Европейския съюз

               L 96/7

         РЕГЛАМЕНТ ЗА ИЗПЪЛНЕНИЕ (ЕС) 2015/576 НА КОМИСИЯТА
   от 10 април 2015 година
   за изменение за 229-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно този регламент.

               (2)

               На 31 март 2015 г. Комитетът по санкциите към Съвета за сигурност на Организацията на обединените нации реши да извади едно физическо лице от списъка на лицата, групите и образуванията, спрямо които следва да се прилага замразяването на средства и икономически ресурси. На 7 април 2015 г. Комитетът по санкциите към Съвета за сигурност на Организацията на обединените нации одобри добавянето на едно физическо лице към списъка на лицата, групите и образуванията, спрямо които следва да се прилага замразяването на средства и икономически ресурси.

               (3)

               Приложение I към Регламент (ЕО) № 881/2002 следва да бъде съответно актуализирано.

               (4)

               За да се гарантира ефективността на мерките, предвидени в настоящия регламент, той следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 април 2015 година.

            За Комисията,

            от името на председателя,

            началникът на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:

                  1)

                  В категорията „Физически лица“ се добавя следното вписване:
                  „Maulana Fazlullah (известен още като: a) Mullah Fazlullah, б) Fazal Hayat, в) Mullah Radio). Дата на раждане: 1974 г. Място на раждане: село Kuza Bandai, долина Swat, провинция Khyber Pakhtunkhawa, Пакистан. Адрес: пограничния район между Афганистан и Пакистан. Друга информация: командващ на Tehrik-e Taliban Pakistan (TTP) от 7.11.2013 г. Дата на посочването съгласно член 2а, параграф 4, буква б): 7.4.2015 г.“

                  2)

                  В категорията „Физически лица“ се заличава следното вписване:
                  „Abd Al-Rahman Muhammad Jaffar Ali (известен още като: a) Abd al-Rahman Muhammad Jaffir; б) Abd al-Rahman Muhammad Jafir Ali; в) Abd al-Rahman Jaffir Ali; г) Abdul Rahman Mohamed Jaffer Ali; д) Abdulrahman Mohammad Jaffar; е) Ali Al-Khal; ж) Abu Muhammad Al-Khal). Дата на раждане: 15.1.1968 г. Място на раждане: Muharraq, Бахрейн. Гражданство: бахрейнско. Друга информация: а) базиран в Бахрейн финансист и посредник за дейностите на Ал Кайда; б) през януари 2008 г. е осъден от Върховния наказателен съд на Бахрейн за финансиране на терористична дейност, за участие в обучение за терористи, за улесняване на пътуванията на други лица за участие в обучение за терористи в чужбина и за членство в терористична организация. Освободен с решение на съда и след излежаване на присъдата; в) намира се в Бахрейн (май 2008 г.).“


title: Регламент за изпълнение (ЕС) № 688/2013 на Комисията от 18 юли 2013 година относно отпускането на права за внос за подадените за периода от 1 юли 2013 г. до 30 юни 2014 г. заявления в рамките на откритата с Регламент (ЕО) № 431/2008 тарифна квота за замразено месо от едър рогат добитък

text:
               19.7.2013

               BG

               Официален вестник на Европейския съюз

               L 196/12

         РЕГЛАМЕНТ ЗА ИЗПЪЛНЕНИЕ (ЕС) № 688/2013 НА КОМИСИЯТА
   от 18 юли 2013 година
   относно отпускането на права за внос за подадените за периода от 1 юли 2013 г. до 30 юни 2014 г. заявления в рамките на откритата с Регламент (ЕО) № 431/2008 тарифна квота за замразено месо от едър рогат добитък
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. относно установяване на общи правила за прилагането на тарифните квоти за внос на селскостопански продукти, управлявани чрез система от лицензии за внос (2), и по-специално член 7, параграф 2 от него,
   като има предвид, че:

               (1)

               С Регламент (ЕО) № 431/2008 на Комисията от 19 май 2008 г. относно откриване и управление на тарифна квота за замразено месо от едър рогат добитък, включено в код по КН 0202, и продукти, включени в код по КН 0206 29 91 (3) беше открита тарифна квота за вноса на продукти от месо от животни от рода на едрия рогат добитък.

               (2)

               Заявените за периода от 1 юли 2013 г. до 30 юни 2014 г. количества надвишават наличните количества. Следователно е целесъобразно да се определи в какъв размер могат да се предоставят правата за внос, като се фиксира коефициентът на отпускане, който да се прилага за заявените количества,

         ПРИЕ НАСТОЯЩИЯ РЕГЛАМЕНТ:
   Член 1
   За заявленията за права за внос за квота с пореден номер 09.4003, подадени съгласно Регламент (ЕО) № 431/2008 за периода от 1 юли 2013 г. до 30 юни 2014 г., се прилага коефициент на отпускане 29,736422 %.
   Член 2
   Настоящият регламент влиза в сила на 19 юли 2013 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 юли 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 130, 20.5.2008 г., стр. 3.


title: Регламент за изпълнение (ЕС) 2015/1287 на Комисията от 23 юли 2015 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Soppressata di Calabria (ЗНП)]

text:
               28.7.2015

               BG

               Официален вестник на Европейския съюз

               L 198/15

         РЕГЛАМЕНТ ЗА ИЗПЪЛНЕНИЕ (ЕС) 2015/1287 НА КОМИСИЯТА
   от 23 юли 2015 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Soppressata di Calabria (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното наименование за произход „Soppressata di Calabria“, регистрирано по силата на Регламент (ЕО) № 134/98 на Комисията (2).

               (2)

               Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз
                   (3) заявлението за изменение в съответствие с член 50, параграф 2, буква а) от посочения регламент.

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Soppressata di Calabria“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 юли 2015 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 134/98 на Комисията от 20 януари 1998 г. относно допълнение на приложението към Регламент (ЕО) № 1107/96 относно регистрацията на географски указания и наименования за произход по процедурата, определена в член 17 от Регламент (ЕИО) № 2081/92 на Съвета (ОВ L 15, 21.1.1998 г., стр. 6).

      (3)  ОВ C 82, 10.3.2015 г., стр. 7.